Държавен вестник, бр. 13, 2024 г., стр. 11

БРОЙ  13	
Д Ъ Р Ж А В Е Н  В Е С Т Н И К 	
СТР.  11  
УКАЗ № 26
На основание чл. 98, т. 4 от Конституцията 
на Република България
П О С Т А Н О В Я В А М :
Да се обнародва в „Държавен вестник“ За-
конът за Българската народна банка, приет от 
49-ото Народно събрание на 1 февруари 2024 г.
Издаден в София на 7 февруари 2024 г. 
Президент на Републиката:  
Румен Радев
Подпечатан с държавния печат.
Министър на правосъдието: 
Атанас Славов
ЗАКОН
за Българската народна банка
Г л а в а  п ъ р в а
ОБЩИ ПОЛОЖЕНИЯ
Чл. 1. (1) Българската народна банка е 
централната банка на Република България. 
Тя е юридическо лице.
(2) Седалището на Българската народна 
банка е гр. София. Тя може да има клонове 
и териториални подразделения в страната.
(3) Българската народна банка има печат 
със своето наименование и с изображение, 
определено от управителния съвет.
Чл. 2. (1) Основната цел на Българската 
народна банка, като част от Европейската 
система на централните банки (ЕСЦБ), е да 
поддържа ценовата стабилност в съответствие 
с чл. 127, параграф 1 от Договора за функцио-
нирането на Европейския съюз и чл. 2 от Ус-
тава на Европейската система на централните 
банки и на Европейската централна банка, 
наричан по-нататък „Устава“.
(2) В съответствие с чл. 127, параграф 1 от 
Договора за функционирането на Европейския 
съюз, без да се засяга основната цел за под-
държане на ценовата стабилност, Българската 
народна банка подкрепя общите икономически 
политики в рамките на Европейския съюз, 
за да допринесе за постигането на целите на 
Европейския съюз, както са посочени в чл. 3 
от Договора за Европейския съюз. Българ-
ската народна банка действа в съответствие 
с принципа на отворената пазарна икономика 
при свободна конкуренция, като подкрепя 
ефективното разпределение на ресурсите и 
в съответствие с принципите, посочени в 
чл. 119 от Договора за функционирането на 
Европейския съюз.
Чл. 3. (1) В съответствие с чл. 127, пара-
граф 2 от Договора за функционирането на 
Европейския съюз и без да се засягат пряко 
приложимите разпоредби на Договора за Ев-
ропейския съюз, Договора за функционирането 
на Европейския съюз и Устава, основните 
задачи на Българската народна банка са да:
1. участва в определянето и осъществяване-
то на паричната политика на Евросистемата;
2. осъществява валутни операции в съот-
ветствие с чл. 219 от Договора за функцио-
нирането на Европейския съюз;
3. държи и управлява официалните резер-
ви в чуждестранна валута на Българската 
народна банка;
4. насърчава нормалното функциониране 
на платежните системи.
(2) Българската народна банка регулира 
наличното парично обращение в страната, 
емитира и пуска в обращение евробанкноти и 
евромонети в страната след съответното раз-
решение или одобрение от страна на Европей-
ската централна банка (ЕЦБ) в съответствие 
с чл. 128 от Договора за функционирането на 
Европейския съюз.
(3) Българската народна банка, с цел под-
държане стабилността на банковата система и 
защита интересите на вложителите, регулира 
и осъществява надзор върху дейността на 
кредитните институции (банките) в страната 
съгласно Регламент (ЕС) № 1024/2013 на Съ-
вета от 15 октомври 2013 г. за възлагане на 
Европейската централна банка на конкретни 
задачи относно политиките, свързани с пру-
денциалния надзор над кредитните институции 
(ОВ, L 287/63 от 29 октомври 2013 г.), наричан 
по-нататък „Регламент (ЕС) № 1024/2013“, и 
Закона за кредитните институции.
(4) Българската народна банка упражнява 
и макропруденциален надзор върху кредит-
ните институции в страната съгласно Закона 
за кредитните институции и в съответствие 
с правото на Европейския съюз с цел под-
държане стабилността на банковата система.
(5) Българската народна банка съдейства за 
създаването и функционирането на ефективни 
платежни системи в съответствие с правото 
на Европейския съюз.
(6) Българската народна банка регулира и 
осъществява надзор върху дейността на опе-
раторите на платежни системи, на доставчи-
ците на платежни услуги и на издателите на 
електронни пари в страната съгласно Закона 
за платежните услуги и платежните системи.
(7) Българската народна банка изпълнява 
функцията на орган за преструктуриране 
съгласно Закона за възстановяване и пре-
структуриране на кредитни институции и ин-
вестиционни посредници и национален орган 
за преструктуриране съгласно Регламент (ЕС) 
№ 806/2014 на Европейския парламент и на 
Съвета от 15 юли 2014 г. за установяването на 
еднообразни правила и еднообразна процедура 
за преструктурирането на кредитни инсти-
туции и някои инвестиционни посредници в 
рамките на Единния механизъм за преструк-
туриране и Единния фонд за преструктуриране 
и за изменение на Регламент (ЕС) № 1093/2010 
(ОВ, L 225/1 от 30 юли 2014 г.), наричан по-
нататък „Регламент (ЕС) № 806/2014“.